### Beslutning

Godkendt.

Afbud: Kristine Friis (Stedfortræder: Zehnia Andresen)

### Sagsfremstilling

## Resume og sagens baggrund

Indstilling af formand og suppleant for denne samt valg af 2 medlemmer og
personlige suppleanter til Beboerklagenævnet for perioden 2026-2029.

Direktøren for Statsforvaltningen beskikker formanden for Beboerklagenævnet
og dennes suppleant efter indstilling fra Kommunalbestyrelsen.

Formanden skal have bestået juridisk kandidateksamen og må ikke have særlig
tilknytning til grundejer-, bolig- eller lejerorganisationer eller være
erhvervsmæssigt interesseret i ejendomshandler.

Kommunalbestyrelsen vælger 2 medlemmer samt personlige suppleanter for disse
efter indstilling fra henholdsvis de almene boligorganisationer, der har
afdelinger i kommunen, og de større lejerforeninger i kommunen. Begge skal være
sagkyndige med hensyn til huslejeforhold.

## Indstillinger

Kommunaldirektøren indstiller, at Kommunalbestyrelsen:

1. indstiller, at Zacharias Olesen beskikkes som
   formand.
2. indstiller, at Kåre Krogh beskikkes som suppleant
   for formand.
3. vælger Ib Nørgaard som medlem og Bent Holst som suppleant fra  boligorganisationerne samt Bøje Paulsen som medlem og Ørni Bruun som suppleant fra lejerforeningerne. Desuden udpeges en socialt sagkyndig, jf. sagsfremstillingen.

## Behandling

Kommunalbestyrelsen.

## Sagsfremstilling

Beboerklagenævnet afgør tvister mellem udlejere og lejere i almene
boligorganisationer m.v. vedrørende nærmere angivne forhold.

Der er modtaget følgende indstillinger fra boligorganisationerne:

VAB - Vestsjællands almene boligselskab indstiller:

Ib Nørgaard som medlem.

KAB - Kalundborg almennyttige boligselskab indstiller:

Bent Holst som suppleant.

Der er modtaget følgende indstillinger fra lejerforeningerne:

LLO [adresse] indstiller:

Ørni Bruun som medlem.

Lejernes Hus indstiller:

Bøje Paulsen som medlem og Ørni Bruun som suppleant.

Kåre Krogh er p.t. formand for Beboerklagenævnet. Kåre Krogh har
tilkendegivet, at han ønsker at fortsætte som suppleant. Zacharias Olesen
indtræder som formand i den nye periode.

Kommunalbestyrelsen skal endvidere udpege en
person og en suppleant, der er sagkyndig med hensyn til sociale forhold til at
tiltræde huslejenævnet i særlige sager. Nuværende socialt sagkyndige, Annebet
Merete Thomsen (Jobcenter) og hendes suppleant ønsker at fortsætte.

Lovgrundlag, Almenlejelovens kapitel 17.

## Økonomiske konsekvenser

Ingen bevillingsmæssige konsekvenser.